Panevėžio–Joniškėlio siaurasis geležinkelis

Panevėžio–Joniškėlio siaurasis geležinkelis – 36 km ilgio ir 750 mm vėžės pločio siaurasis geležinkelis Lietuvos šiaurėje, Panevėžio miesto, Panevėžio rajono ir Pasvalio rajono savivaldybių teritorijose, veikęs 1938–1996 m. Inžinerinio paveldo paminklas, valstybės saugomo siaurojo geležinkelio komplekso dalis. Kai kur nurodoma, kad ruožo ilgis buvo ne 36 km, bet 38,5 km.Mūsų geležinkeliai. „Lietuvos aidas“, 1939-07-06, psl. 8.

 Istorija 

Nutarus Panevėžyje statyti cukraus fabriką, imta rūpintis cukrinių runkelių pristatymo į fabriką būdais. Tuometinė Lietuvos vyriausybė nusprendė tam reikalui plėsti siaurųjų geležinkelių tinklą – sujungti Panevėžio stotį su Gubernijos–Biržų geležinkelio linija.Joniškėlis. Siaurasis geležinkelis, Nieko naujo, 2020-12-28. Nuoroda tikrinta 2023-02-25. Projekto autorius – inžinierius Juozas Kiaunė, statybos viršininkas – inžinierius Jonas Veitas, eigą ir darbų vykdymą prižiūrėjo Susisiekimo ministerija, taip pat ir premjeras Juozas Tūbelis.Naujajame geležinkelyje (I). „Lietuvos aidas“, 1937-09-30, psl. 3. Prie darbų prisidėjo siaurojo geležinkelio direkcijos inžinierius Grinkevičius, inžinieriai ir technikai E. Malcanas, J. Šešelgis, Urbonas, A. Vosylius, Vl. Šumskis, Panevėžio ruožo viršininkas inžinierius Dambrauskas.Naujajame geležinkelyje (II). „Lietuvos aidas“, 1937-10-02, psl. 8.

1937 m. pavasarį pradėtas tiesti 750 mm vėžės geležinkelis iš Panevėžio į Joniškėlį. Darbai pradėti gegužės 1 d. Tais metais atlikti nesudėtingi žemės darbai, pastatytos tiltų atramos. 1938 m. pavasarį pradėti didieji darbai – pastatų statyba (gyvenamieji ir keleivių namai, depas, garažas, sandėliai, vandens bokštas ir kt.), tiltų fermų statyba, kelio dangos, stočių kelių, aikščių ir privažiuojamųjų kelių įrengimas ir kt. Tiesimas suskirstytas į 4 ruožus.Dar šiemet bus baigta Panevėžio-Joniškėlio geležinkelio statyba. „Lietuvos aidas“, 1938-07-10, psl. 2. Dirbo apie 500 darbininkų ir 40 meistrų, statybinių medžiagų transportui naudoti 6 garvežiai ir 50 vagonų. Pabėgiai gaminti Kauno depe, bėgiai atgabenti iš Nyderlandų. Visi darbai bendrai kainavo per 3 mln. litų.J. Staškevičius. „Atidarytas Panevėžio–Joniškėlio geležinkelis“. – Geležinkelininkas, 1938, Nr. 23–24, psl. 376–377.

Ruožas suskirstytas į 6 tarpstočius, pirmoji stotelė nuo Panevėžio – Bliūdžiai. Pastatytos Bernatonių, Skaistgirių, Medikonių, Pušaloto ir Vaitkūnų stotys, jose įrengti vandens bokštai, hidrokolonėlės, vandens šuliniai, semaforai.Panevėžio siaurojo geležinkelio kompleksas, Panevėžio pastatai (kultūros paveldo objektai), Panevėžio apskrities Gabrielės Petkevičaitės-Bitės viešoji biblioteka. Nuoroda tikrinta 2023-02-24. Bernatonių, Skaistgirių ir Medikonių stotyse pastatyti vienodo stiliaus vienaaukščiai su salkomis ir rūsiu mūriniai trobesiai, kuriuose įrengta po du butus, keleivių laukiamąjį ir kasą. Pušaloto stotyje pastatytas dviaukštis pastatas su keleivių ir tarnybinėmis patalpomis pirmame ir dviem butais antrame aukšte, Vaitkūnų stotyje – dviaukštis su trimis butais.

Ruože pastatyti 8 didesni tiltai, viadukas, 5 mažesni tiltai, apie 20 pralaidų. Per Sanžilės kanalą nutiestas geležinis tiltas ant gelžbetoninių atramų, po tiltu įrengtas slenkstis Sanžilės tėkmei sumažinti – tai didžiausias ruožo tiltas.Naujajame geležinkelyje (III). „Lietuvos aidas“, 1937-10-05, psl. 6. Panevėžyje pastatyti ruožo administraciniai rūmai su didele sale, skaitykla, valgykla, raštine, dušais ir kitais įrengimais, depo pastatas, gyvenamieji namai tarnautojams. Geležinkelio oficialiai dar neatidarius, juo jau vežtos „Lietūkio“ trąšos ir cementas.Siaurojo geležinkelio Panevėžys – Joniškėlis statybos darbai baigiami, Lietuvos žinios, 1938-09-21, p. 5. Architektūros ir urbanistikos tyrimų centro svetainėje. Nuoroda tikrinta 2023-02-25. 1938 m. lapkritį geležinkelis atidarytas, o gruodžio 3 d. administraciniuose rūmuose Panevėžyje surengta darbų užbaigimo šventė.Naujasis geležinkelis – paminklinis jubiliejinių metų pastatas. – „Lietuvos aidas“, 1938-12-05.

1969 m. keleivinių traukinių tvarkaraščio duomenimis, geležinkeliu kasdien kursuodavo 3 keleiviniai-prekiniai traukiniai Panevėžio–Joniškėlio, Panevėžio–Biržų ir Panevėžio–Gubernijos maršrutais. Kelionė iš Panevėžio į Joniškėlį trukdavo kiek ilgiau nei valandą.Pabaltijo geležinkelio keleivinių traukinių tarnybinis sąrašas, TSRS susisiekimo ministerija, p. 506–509. Ryga, „Transportas“, 1969 m. 1980 m. uždarius Gubernijos–Pakruojo ruožą, liko du keleiviniai-prekiniai traukiniai per parą, o po 1992 m. keleivius vežiodavo tik tarp Panevėžio ir Skaistgirių. Baigiantis sovietmečiui daugiausia buvo pervežama mediena, trąšos ir kuras. Mažėjo ir krovinių pervežimai, prastėjo infrastruktūros būklė: paskutiniais geležinkelio gyvavimo metais maksimalus leistinas greitis linijoje sumažintas iki 15 km/h.Паневежисская узкоколейная железная дорога, Энциклопедия узкоколейных железных дорог бывшего СССР «Младший Брат». Nuoroda tikrinta 2023-02-25. 1996 m. liepos 1 d. traukinių eismas geležinkeliu nutrauktas.Po dešimties metų pertraukos siaurukas sugrįžta į Joniškėlį, Delfi, 2007-02-20. Nuoroda tikrinta 2022-10-15.

 Ruožo objektai 

|}

 Stočių galerija 

 Šaltiniai 

 Nuorodos 
 Участок Панявежис — Ионишкелис (закрыт) (Raylwayz.info)

Kategorija:Lietuvos siaurieji geležinkeliai